**M E G H Í V Ó**

**Sajtótájékoztatóra**

**és projektzáró eseményre,**

**valamint**

**a Fenntartható építészet útmutató c. könyv bemutatójára**

**HUSK/1001/1.1.2/0046 – SUSTAIN**

**Cím: Építészpince, 1088 Budapest Ötpacsirta utca 2.** [**http://www.epiteszpince.hu/**](http://www.epiteszpince.hu/)

**Időpont: 2014. december 16. 11.00 óra**

Az **EUROPÉER Európai Fejlődésért és Együttműködésért Közhasznú Alapítvány** (röviden: EUROPÉER Alapítvány – [www.europeer.eu](http://www.europeer.eu)),mint Vezető Partner és a **Regionálna rozvojová agentúra pre rozvoj Dolného Zemplína** (RRA DZ - [www.rradz.sk](http://www.rradz.sk) ), mint szlovák Partner, a Magyarország-Szlovákia Határon Átnyúló Együttműködési Program 2007-2013 keretében közös projektet indított

**„Vállalkozások a fenntartható városfejlesztésért”** / „Enterprises for a sustainable urban development” / „Podniky pre udržateľný rozvoj miest” (röviden **SUSTAIN**) címmel.

**Mi a kezdeményezés háttere?**

Az Európai Unió országaiban az élelmezés, a lakásállomány és a közlekedés az összes környezeti hatás 70–80 %-áért felelős. Ezek az ágazatok kulcsszerepet töltenek be az energiatermeléssel és az éghajlatváltozással kapcsolatos kihívások kezelésben is.

Az Erőforrás Hatékony Európa kezdeményezés 2020-ra az alábbi célt tűzte ki a lakásállománnyal kapcsolatban:

„2020-ra az épületek és az infrastruktúra felújítása és kivitelezése magas erőforrás-hatékonysági színvonalon valósul meg. Az életcikluson alapuló megközelítést széles körben alkalmazzák, valamennyi új építésű épület közel nulla energiaigényű és az anyagfelhasználás tekintetében hatékony, érvényben vannak a meglévő épületállomány felújítására vonatkozó szakpolitikák, így a felújítások költséghatékony módon, évi 2 %-os ütemben haladnak. A nem veszélyes építési és bontási hulladék 70 %-a újrafeldolgozásra kerül.”

**Miért kell ezzel a kérdéssel foglalkozni?**

A városok a gazdasági fejlődés motorjai, de a fejlesztések egyúttal megterhelik infrastruktúráját, illetve környezetét. A megfelelő választ a fenntartható városfejlesztés jelenti, amely integrált módon kezeli a lakásügyet, az energiahatékonyságot, az iparfejlesztést, illetve a megújuló energiák használatát.

**Miről szól a SUSTAIN projekt?**

A SUSTAIN projekt a magyar-szlovák határtérség vonatkozásában vizsgálja a fenntarható építőipari és kivitelezési piac megteremtésének lehetőségét, integrált megközelítést alkalmazva.

**Miért fontos az integrált megközelítés a fenntartható építészethez?**

* Csak komplex szemlélet vezethet eredményre, mivel együtt kell mérlegelni a gazdasági, társadalmi, illetve környzetvédelmi megfontolásokat.
* Mind a technológiai-, mind a gazdasági-, mind a jogi környezet folyamatosan változik, amely gyors alkalmazkodást feltételez a cégek részéről.
* Régiónkban azonban az építőipar volt az egyik legnagyobb áldozata az elmúlt évek válságának, így innovációs képessége erősen visszaszorult.
* A megváltozott környezet azonban nemcsak kihívás, hanem egyúttal új üzleti lehetőség is. Siker azonban, csak a kialakult irányítási, gazdasági, termelési struktúrák rugalmas alkalmazkodásával teremthető meg.
* A régió kis- és középvállalkozóinak tehát egy új üzleti modellt kell megismerniük, illetve elsajátítaniuk, hogy megjelenhessenek ezen az Európai Unióban is éppen kialakulóban lévő új piacon.

**Ebben kíván segítséget nyújtani a SUSTAIN magyar-szlovák határmenti Projekt.**

**Kik a SUSTAIN Projekt célcsoportjai?**

* Vállalkozások (építész tervezők, kivitelezők, építőanyag-gyártók, technológia- birtokosok);
* Ingatlan tulajdonosok (ingatlangazdálkodó cégek, önkormányzatok);
* Civil szféra (elsősorban a környezettudatosság, és ennek elterjesztésében érdekelt szervezetek);
* Területfejlesztésben, innovációsban érdekelt vállalkozások, szervezetek.

**Mit jelent és hogyan működik a fenntartható építészet?**

A projekt keretébe elkészült **Fenntartható építészeti útmutató** kézikönyv elméleti magyarázatokkal és gyakorlati tanácsokkalépítészek, kivitelezők, építtetők számára is

A fenntartható építés és üzemeltetés a bérházszektorban is kulcskérdés. Hogyan, milyen konstrukcióban éri meg a befektető számára fenntartható épületeket építeni? **A fenntartható építészet lehetőségei a bérlakás-építésben** című tanulmány ennek műszaki és pénzügyi oldalát is körbejárja.

Az **EUROPÉER Alapítvány** és a **Regionálna rozvojová agentúra pre rozvoj Dolného Zemplína** ezennel tisztelettel meghívja **Önt vagy megbízott Munkatársát** a projekt keretében megrendezendő

**SAJTÓTÁJÉKOZTATÓRA és PROJEKTZÁRÓ ESEMÉNYRE, valamint**

**KÖNYVBEMUTATÓRA**

**Cím: Építészpince, 1088 Budapest Ötpacsirta utca 2.**

**Időpont: 2014. december 16. 11.00 óra**

Budapest, 2014. december 8.

Megjelenésére és szakmai támogatására feltétlenül számítva

Tisztelettel,

**EUROPÉER**

**Európai Fejlődésért és Együttműködésért**

**Közhasznú Alapítvány**

|  |
| --- |
| **P R O G R A M** |

11.00 – 11.30 Sajtótájékoztató

11.30 – 11.45 A SUSTAIN projekt és hátterének bemutatása

11.45 – 12.10 A projekt keretében elkészült Fenntartható építészeti útmutató és eredményeinek bemutatása

11.45 – 12.10 A fenntartható építészet lehetőségei a bérlakás-építésben című tanulmány bemutatása